Държавен вестник, бр. 30, 2026 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  30
175363066, против чл. 409, ал. 3, в частта 
„и по изпълнители на БМП“; чл. 409, ал. 9; 
чл. 409, ал. 10; чл. 410, ал. 1 – 13; чл. 411; 
чл. 28, ал. 3 и ал. 4, т. 2 и чл. 26а от На­
ционалния рамков договор № РД-НС-01-2 от 
1.09.2023 г. за медицинските дейности между 
Националната здравноосигурителна каса и 
Българския лекарски съюз за 2023 – 2025 г.
Осъжда Министерството на здравеопаз­
ването, Националната здравноосигурителна 
каса и Българския лекарски съюз солидарно 
да заплатят на Националното сдружение 
на частните болници – юридическо лице с 
нестопанска цел, с ЕИК 176542129, сумата 
520 (петстотин и двадесет) лв., представля­
ващи направените по делото разноски.
Осъжда Националното сдружение на част­
ните болници – юридическо лице с нестопан­
ска цел, с ЕИК 176542129, и „Специализирана 
болница за активно лечение по очни болести 
„Ден“ ЕООД, с ЕИК 175363066, солидарно 
да заплатят на Министерството на здраве­
опазването сумата 120 (сто и двадесет) лв. 
разноски по делото.
След влизане в сила на решението същото 
да се изпрати за обнародване в „Държавен 
вестник“.
Решението подлежи на касационно обжал­
ване пред петчленен състав на ВАС в 14-дне­
вен срок от съобщаването му на страните.
И.ф. председател:
Мариника Чернева
1463
РЕШЕНИЕ № 2696
от 11 март 2026 г.
по административно дело № 8434 от 2025 г.
Върховният административен съд на Репуб­
лика България – петчленен състав – I коле­
гия, в съдебно заседание на девети октомври 
две хиляди двадесет и пета година в състав: 
председател: Светлозара Анчева, членове: 
Кремена Хараланова, Росица Драганова, 
Александър Митрев, Цветанка Паунова, 
при секретар Анна Ковачева и с участието 
на прокурора Десислава Пиронева изслуша 
докладваното от председателя Светлозара Ан­
чева по административно дело № 8434/2025 г.
Производството по делото е по реда на 
чл. 208 и сл. от АПК.
Образувано е по касационни жалби на 
министъра на здравеопазването чрез проце­
суалния му представител юриск. С. Нинова, 
на Националната здравноосигурителна каса 
(НЗОК) чрез управителя д-р П. С. и приподпи­
сана от юриск. К. Петрова и на Националното 
сдружение на частните болници (НСЧБ) чрез 
процесуалния представител адв. С. Велич­
кова срещу Решение № 5125 от 19.05.2025 г., 
постановено по адм. дело № 6887/2024 г. по 
описа на Върховния административен съд, 
осмо отделение.
Министърът на здравеопазването чрез 
процесуалния си представител юриск. С. Ни­
нова обжалва решението в частта, в която са 
отменени разпоредбите на чл. 394, чл. 409, 
ал. 4, т. 2 и 3, и двете в частта „закупувани 
само в рамките на месечните стойности по 
приложение № 2 към договорите на изпъл­
нителите на болнична медицинска помощ“, 
и чл. 409, ал. 8 от Националния рамков дого­
вор за медицинските дейности 2023 – 2025 г. 
(НРД за МД) между НЗОК и БЛС. Релевират 
се оплаквания, че решението в обжалваната 
му част е неправилно поради нарушение на 
материалния закон и необоснованост – от­
менителни основания по чл. 209, т. 3 АПК.
Касационният жалбоподател не е съгласен 
с приетото от съда, че чл. 394 НРД за МД 
2023 – 2025 г. преповтаря съдържанието на 
обявената за противоконституционна разпо­
редба на чл. 55а, ал. 2 от Закона за здравното 
осигуряване (ЗЗО) и регламентира забрана 
НЗОК да заплаща за болнична медицинска 
помощ, оказана на лечебните заведения, 
когато са надвишени посочените в техните 
договори с районните здравноосигурителни 
каси (РЗОК) обеми и стойности. За тази разпо­
редба в касационната жалба се сочи, че съдът 
не е намерил противоречие по същество на 
оспорената разпоредба от НРД 2023 – 2025 г. 
с тази или друга законова разпоредба, а само 
е съпоставил съдържанието на оспорения акт 
и ЗЗО в частта на чл. 55а, ал. 2 ЗЗО. Относ­
но разпоредбите на чл. 409, ал. 4, т. 2 и 3 от 
НРД за МД 2023 – 2025 г. в оспорените им 
части, а именно „закупувани само в рамките 
на месечните стойности по приложение № 2 
към договорите на изпълнителите на БМП“, 
касационният жалбоподател излага оплак­
ване, че неправилно съдът и за тях е приел, 
че са свързани с противоконституционната 
разпоредба от ЗЗО.
За разпоредбата на чл. 409, ал. 8 НРД за 
МД 2023 – 2025 г. касаторът излага оплакване, 
че неправилно съдът е приел, че следва да 
бъде отменена, тъй като не е налице правна 
норма от по-висока степен, въз основа на 
която да предвижда, че НЗОК не закупува 
дейности, чиято стойност надвишава ме­
сечните стойности, определени по реда на 
правилата по чл. 4 от Закона за бюджета